
	Teisės akto projekto pakeitimai

	Parlamento pakeitimai, išdėstomi dviejuose stulpeliuose

Naujas tekstas žymimas pusjuodžiu kursyvu dešiniajame stulpelyje. Pakeitimai žymimi pusjuodžiu kursyvu abiejuose stulpeliuose. Naujas tekstas žymimas pusjuodžiu kursyvu dešiniajame stulpelyje.

Kiekvieno pakeitimo antraštės pirmoje ir antroje eilutėse nurodoma atitinkama svarstomo teisės akto projekto dalis. Jei pakeitimas susijęs su esamu teisės aktu, kurį siekiama pakeisti teisės akto projektu, antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis.

Parlamento pakeitimai, pateikiami konsoliduoto teksto forma

Naujos teksto dalys žymimos pusjuodžiu kursyvu. Išbrauktos teksto dalys nurodomos simboliu ▌ arba perbraukiamos. Pakeistos teksto dalys nurodomos naują tekstą pažymint pusjuodžiu kursyvu, o ankstesnį nereikalingą tekstą išbraukiant arba perbraukiant. 
Išimties tvarka nežymimi grynai techninio pobūdžio pakeitimai, kuriuos padarė atitinkamos tarnybos, rengdamos galutinį tekstą.

EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos reglamento dėl su prekyba susijusio neigiamo pasaulinių perteklinių pajėgumų poveikio Sąjungos plieno rinkai mažinimo
(COM(2025)0726 – C10‑0245/2025 – 2025/0726(COD))
(Įprasta teisėkūros procedūra: pirmasis svarstymas)
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2025)0726),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir 207 straipsnio 2 dalį, pagal kurias Komisija pateikė pasiūlymą Parlamentui (C10‑0245/2025),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į Darbo tvarkos taisyklių 60 straipsnį,
–	atsižvelgdamas į Pramonės, mokslinių tyrimų ir energetikos komiteto nuomonę,
–	atsižvelgdamas į Tarptautinės prekybos komiteto pranešimą (A10‑0000/2025),
1.	priima per pirmąjį svarstymą toliau pateiktą poziciją;
2.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
3.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.




<RepeatBlock-Amend><Amend>Pakeitimas		<NumAm>1</NumAm>
<DocAmend>Pasiūlymas dėl reglamento</DocAmend>
<Article>15 konstatuojamoji dalis</Article>
	

	Komisijos siūlomas tekstas
	Pakeitimas

	(15)	pagal Įgyvendinimo reglamentą (ES) 2019/159 nekvotinis muito tarifas yra 25 proc., tačiau, atsižvelgiant į plieno sektoriaus muitų tarifų dydį kitose pagrindinėse rinkose, siekiant kuo labiau sumažinti prekybos srautų nukreipimo riziką tikslinga nustatyti 50 proc. dydžio nekvotinį muito tarifą. Šis muitas būtų taikomas kartu su kitais muitais, taikomais tų kategorijų produktams, kuriems taikomas šis reglamentas;
	(15)	pagal Įgyvendinimo reglamentą (ES) 2019/159 nekvotinis muito tarifas yra 25 proc., tačiau, atsižvelgiant į plieno sektoriaus muitų tarifų dydį kitose pagrindinėse rinkose, siekiant kuo labiau sumažinti prekybos srautų nukreipimo riziką ir sudaryti sąlygas padidinti gamybos pajėgumus tikslinga nustatyti 50 proc. dydžio nekvotinį muito tarifą. Šis muitas būtų taikomas kartu su kitais muitais, taikomais tų kategorijų produktams, kuriems taikomas šis reglamentas;


Or. <Original>{EN}en</Original>
</Amend>

<Amend>Pakeitimas		<NumAm>2</NumAm>
<DocAmend>Pasiūlymas dėl reglamento</DocAmend>
<Article>16 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(16a)	šis reglamentas turėtų būti įgyvendinamas visapusiškai laikantis Sąjungos įsipareigojimų PPO. Šia priemone siekiama šalinti prekybos iškraipymus, kuriuos sukelia pasauliniai pertekliniai pajėgumai, ir ji turėtų būti suprantama kaip priemonė, taikytina atkuriant sąlygas atviresnei ir taisyklėmis grindžiamai prekybai ateityje. Ilgalaikis Sąjungos tikslas – pasinaudojant šia priemone sudaryti palankesnes sąlygas didesniam liberalizavimui, kai rinkos sąlygos normalizuosis;


Or. <Original>{EN}en</Original>
</Amend>

<Amend>Pakeitimas		<NumAm>3</NumAm>
<DocAmend>Pasiūlymas dėl reglamento</DocAmend>
<Article>20 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(20a)	siekiant užtikrinti tęstinumą ir išvengti tiekimo sutrikimų, turėtų būti leidžiama nepanaudotus vieno ketvirčio tarifinės kvotos kiekius perkelti į kitą ketvirtį. Taip būtų užtikrintas būtinas veiklos lankstumas ir kartu išlaikytas bendras priemonės veiksmingumas;


Or. <Original>{EN}en</Original>
</Amend>

<Amend>Pakeitimas		<NumAm>4</NumAm>
<DocAmend>Pasiūlymas dėl reglamento</DocAmend>
<Article>21 konstatuojamoji dalis</Article>
	

	Komisijos siūlomas tekstas
	Pakeitimas

	(21)	siekiant užtikrinti, kad priemone būtų veiksmingai mažinamas pasaulinių perteklinių pajėgumų poveikis, taip pat atsižvelgiant į plieno produktų ypatumus ir šiuolaikinius gamybos bei tiekimo metodus, svarbu nurodyti išlydymo ir išpilstymo šalį. Išlydymo ir išpilstymo šalis – pirminė vieta, kurioje skysto pavidalo neapdorotas plienas arba geležis pradžioje gaminami aukštakrosnėje, skirtoje plienui ar geležiai gaminti, o vėliau liejami į pirmą kieto pavidalo produktą. Toks pirmas kieto pavidalo produktas gali būti arba pusgaminis, įskaitant plokštes, ruošinius ar luitus, bet jais neapsiribojant, arba gatavas plieno lydymo produktas. Reikalavimas pateikti įrodymus dėl išlydymo ir išpilstymo šalies padės išvengti, kad tam tikrose šalyse, kurios prisideda prie pasaulinių perteklinių pajėgumų didinimo, pagamintas plienas po tolesnio perdirbimo kitose šalyse nepagrįstai nepatektų į Sąjungos rinką, ir padidins importuojamo plieno vidaus tiekimo grandinės skaidrumą;
	(21)	siekiant užtikrinti, kad priemone būtų veiksmingai mažinamas pasaulinių perteklinių pajėgumų poveikis, taip pat atsižvelgiant į plieno produktų ypatumus ir šiuolaikinius gamybos bei tiekimo metodus, svarbu nurodyti išlydymo ir išpilstymo šalį. Išlydymo ir išpilstymo šalis – pirminė vieta, kurioje skysto pavidalo neapdorotas plienas arba geležis pradžioje gaminami aukštakrosnėje, skirtoje plienui ar geležiai gaminti, o vėliau liejami į pirmą kieto pavidalo produktą. Toks pirmas kieto pavidalo produktas gali būti arba pusgaminis, įskaitant plokštes, ruošinius ar luitus, bet jais neapsiribojant, arba gatavas plieno lydymo produktas. Reikalavimas pateikti įrodymus dėl išlydymo ir išpilstymo šalies padės išvengti, kad tam tikrose šalyse, kurios prisideda prie pasaulinių perteklinių pajėgumų didinimo, pagamintas plienas po tolesnio perdirbimo kitose šalyse nepagrįstai nepatektų į Sąjungos rinką, ir padidins importuojamo plieno vidaus tiekimo grandinės skaidrumą. Įrodymų turėtų būti prašoma taip, kad būtų kuo labiau sumažinta administracinė našta ir sudarytos palankesnės sąlygos mažosioms ir vidutinėms įmonėms (MVĮ) laikytis reikalavimų;


Or. <Original>{EN}en</Original>
</Amend>

<Amend>Pakeitimas		<NumAm>5</NumAm>
<DocAmend>Pasiūlymas dėl reglamento</DocAmend>
<Article>21 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(21a)	importuojamiems produktams, kurių plienas buvo išlydytas ir išpilstytas Rusijos Federacijoje arba Baltarusijoje, neturėtų būti leidžiama patekti į Sąjungos rinką ir jiems neturėtų būti taikomos jokios tarifinės kvotos. Todėl visiems tokiems produktams turėtų būti automatiškai taikomas draudimas prie Sąjungos išorės sienų;


Or. <Original>{EN}en</Original>
</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl reglamento</DocAmend>
<Article>25 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(25a)	atsižvelgiant į Sąjungos įsipareigojimą remti Ukrainos ekonomiką tebesitęsiančio agresijos karo metu ir į Europos Parlamento ir Tarybos reglamentą (ES) 2025/115311a, Ukrainos kilmės importuojamiems produktams turėtų būti taikoma visiška išimtis tol, kol šios šalies saugumo padėtis yra išskirtinė ir neatidėliotinai spręstina;

	
	_________________

	
	1a 2025 m. birželio 5 d. Europos Parlamento ir Tarybos reglamentas (ES) 2025/1153, kuriuo sustabdomas tam tikrų Reglamento (ES) 2015/478 nuostatų taikymas, kiek tai susiję su į Sąjungą importuojamais Ukrainos produktais, (OL L, 2025/1153, 2025 6 5, ELI: http://data.europa.eu/eli/reg/2025/1153/oj).


Or. <Original>{EN}en</Original>
</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl reglamento</DocAmend>
<Article>26 konstatuojamoji dalis</Article>
	

	Komisijos siūlomas tekstas
	Pakeitimas

	(26)	ne vėliau kaip per dvejus metus nuo šio reglamento priėmimo Komisija turėtų įvertinti, ar būtina tikslinti produktų, kuriems taikomas šis reglamentas, apibrėžtąją sritį, ir, jei manoma, kad būtina, turėtų apsvarstyti galimybę pateikti pasiūlymą dėl teisėkūros procedūra priimamo akto, kuriuo į apibrėžtąją sritį įtraukiami papildomi plieno produktai, įskaitant produktus, kurie pagaminti iš didelio kiekio plieno arba kurių sudėtyje yra didelis kiekis plieno;
	(26)	ne vėliau kaip per vienus metus nuo šio reglamento įsigaliojimo dienos Komisija turėtų įvertinti, ar būtina tikslinti produktų, kuriems taikomas šis reglamentas, apibrėžtąją sritį, ir, jei manoma, kad būtina, turėtų apsvarstyti galimybę pateikti pasiūlymą dėl teisėkūros procedūra priimamo akto, kuriuo į apibrėžtąją sritį įtraukiami arba iš jos išbraukiami plieno produktai, įskaitant produktus, kurie pagaminti iš didelio kiekio plieno arba kurių sudėtyje yra didelis kiekis plieno. Siekiant užtikrinti šio reglamento veiksmingumą, atliekant vertinimą labai svarbu atidžiai įvertinti, ar problemos, kurias siekiama įveikti šiuo reglamentu, yra sprendžiamos ar netyčia perkeliamos toliau vertės grandinėje;


Or. <Original>{EN}en</Original>
</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl reglamento</DocAmend>
<Article>26 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(26a)	Komisija turėtų parengti metinę šio reglamento įgyvendinimo ataskaitą ir pateikti ją Europos Parlamentui ir Tarybai. Toje metinėje ataskaitoje, inter alia, turėtų būti pateikta informacija apie kvotų naudojimą ir raidą, taip pat importo, kuriam taikomas 50 % muitas, kategoriją ir kiekį. Metinė ataskaita turėtų būti skelbiama viešai;


Or. <Original>{EN}en</Original>
</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl reglamento</DocAmend>
<Article>27 konstatuojamoji dalis</Article>
	

	Komisijos siūlomas tekstas
	Pakeitimas

	(27)	iki 2031 m. liepos 1 d., o vėliau kas penkerius metus Komisija turėtų įvertinti pagrindinių rodiklių, kuriais grindžiamas šio reglamento priėmimas, raidą, įskaitant pasaulinių perteklinių pajėgumų raidą ir tendencijas, taip pat šių pajėgumų poveikį plieno rinkai. Komisija taip pat turėtų peržiūrėti su trečiųjų šalių plienui taikomomis prekybos ribojamosiomis priemonėmis susijusią padėtį ir poveikį, kurį šios priemonės gali daryti arba veikiausiai darys, atsižvelgiant į prekybos srautų nukreipimo į Sąjungos rinką riziką. Be to, Komisija taip pat turėtų išanalizuoti padėtį, susijusią su trečiųjų šalių vykdoma ne rinkos politika ir praktika, ir tokios politikos ir praktikos poveikį Sąjungos plieno rinkai. Komisija taip pat turėtų įvertinti Sąjungos plieno pramonės ekonominės veiklos rezultatų ir priklausomybės nuo iškastinio kuro mažinimo projektų raidą,
	(27)	iki antrųjų metų nuo šio reglamento įsigaliojimo dienos pabaigos, o vėliau kas dvejus metus Komisija turėtų įvertinti pagrindinių rodiklių, kuriais grindžiamas šio reglamento priėmimas, raidą, įskaitant pasaulinių perteklinių pajėgumų raidą ir tendencijas, taip pat šių pajėgumų poveikį plieno rinkai ir vertės grandinės galutinėms grandimis. Komisija taip pat turėtų peržiūrėti su trečiųjų šalių plienui taikomomis prekybos ribojamosiomis priemonėmis susijusią padėtį ir poveikį, kurį šios priemonės gali daryti arba veikiausiai darys, atsižvelgiant į prekybos srautų nukreipimo į Sąjungos rinką riziką. Be to, Komisija taip pat turėtų išanalizuoti padėtį, susijusią su trečiųjų šalių vykdoma ne rinkos politika ir praktika, ir tokios politikos ir praktikos poveikį Sąjungos plieno rinkai. Komisija taip pat turėtų įvertinti Sąjungos plieno pramonės ekonominės veiklos rezultatų ir priklausomybės nuo iškastinio kuro mažinimo projektų raidą, įskaitant kainų lygį ir pajėgumų panaudojimą,


Or. <Original>{EN}en</Original>
</Amend>
<Amend>Pakeitimas		<NumAm>10</NumAm>
<DocAmend>Pasiūlymas dėl reglamento</DocAmend>
<Article>1 a straipsnio 1 dalis</Article>
	

	Komisijos siūlomas tekstas
	Pakeitimas

	1 straipsnis netaikomas Norvegijos, Islandijos ar Lichtenšteino kilmės produktams.
	1 straipsnis netaikomas Norvegijos, Islandijos ir Lichtenšteino kilmės produktams ir netaikomas šaliai kandidatei tol, kol tos šalies saugumo padėtis yra išskirtinė ir neatidėliotinai spręstina.


Or. <Original>{EN}en</Original>
</Amend>
<Amend>Pakeitimas		<NumAm>11</NumAm>
<DocAmend>Pasiūlymas dėl reglamento</DocAmend>
<Article>2 straipsnio 4 dalis</Article>
	

	Komisijos siūlomas tekstas
	Pakeitimas

	4.	Nepanaudotas vieno ketvirčio tarifinės kvotos kiekis į kitą ketvirtį neperkeliamas.
	4.	Nepanaudotas vieno ketvirčio tarifinės kvotos kiekis perkeliamas į kitą ketvirtį.


Or. <Original>{EN}en</Original>
</Amend>
<Amend>Pakeitimas		<NumAm>12</NumAm>
<DocAmend>Pasiūlymas dėl reglamento</DocAmend>
<Article>2 straipsnio 4 a dalis (nauja)</Article>
	

	Komisijos siūlomas tekstas
	Pakeitimas

	
	4a.	Priemonės pagal šį reglamentą taikomos laikantis PPO taisyklių ir jomis neribojama prekyba daugiau, nei tikrai būtina siekiant pašalinti neigiamą pasaulinių perteklinių pajėgumų poveikį, atsirandantį dėl nesąžiningų rinkos sąlygų.


Or. <Original>{EN}en</Original>
</Amend>
<Amend>Pakeitimas		<NumAm>13</NumAm>
<DocAmend>Pasiūlymas dėl reglamento</DocAmend>
<Article>3 straipsnio 2 dalis</Article>
	

	Komisijos siūlomas tekstas
	Pakeitimas

	2.	Importo metu importuotojai pateikia atitinkamus įrodymus, pavyzdžiui, liejyklos sertifikatą, kuriame nurodoma produktui gaminti panaudoto plieno išlydymo ir išpilstymo šalis.
	2.	Importo metu importuotojai pateikia atitinkamus įrodymus, kuriais pavirtinama produktui gaminti panaudoto plieno išlydymo ir išpilstymo šalis.


Or. <Original>{EN}en</Original>
</Amend>
<Amend>Pakeitimas		<NumAm>14</NumAm>
<DocAmend>Pasiūlymas dėl reglamento</DocAmend>
<Article>3 straipsnio 2 a dalis (nauja)</Article>
	

	Komisijos siūlomas tekstas
	Pakeitimas

	
	2a.	Šiame straipsnyje tinkamais įrodymais, inter alia, laikomi šie dokumentai:

	
	a) liejyklos sertifikatai;

	
	b) sąskaitos-faktūros;

	
	c) važtaraščiai;

	
	d) kokybės sertifikatai;

	
	e) ilgalaikės tiekėjų deklaracijos;

	
	f) sąnaudų apskaitos ir gamybos dokumentai;

	
	g) eksportuojančios šalies muitinės dokumentai;

	
	h) komercinė korespondencija;

	
	i) gaminių aprašymai arba

	
	j) gamintojo deklaracijos, jei jos tiesiogiai susijusios su atitinkama siunta.


Or. <Original>{EN}en</Original>
</Amend>
<Amend>Pakeitimas		<NumAm>15</NumAm>
<DocAmend>Pasiūlymas dėl reglamento</DocAmend>
<Article>3 straipsnio 2 b dalis (nauja)</Article>
	

	Komisijos siūlomas tekstas
	Pakeitimas

	
	2b.	Komisija gali priimti gaires, kaip pateikti tinkamus įrodymus, kad būtų sumažinta administracinė našta ir sudarytos palankesnės sąlygos MVĮ laikytis reikalavimų.


Or. <Original>{EN}en</Original>
</Amend>
<Amend>Pakeitimas		<NumAm>16</NumAm>
<DocAmend>Pasiūlymas dėl reglamento</DocAmend>
<Article>3 straipsnio 2 c dalis (nauja)</Article>
	

	Komisijos siūlomas tekstas
	Pakeitimas

	
	2c.	Importuojamiems produktams, kurių plienas buvo išlydytas ir išpilstytas Rusijos Federacijoje arba Baltarusijoje, neleidžiama patekti į Sąjungos rinką ir jiems netaikomos jokios tarifinės kvotos. Visiems tokiems produktams automatiškai taikomas draudimas prie Sąjungos išorės sienų.


Or. <Original>{EN}en</Original>
</Amend>
<Amend>Pakeitimas		<NumAm>17</NumAm>
<DocAmend>Pasiūlymas dėl reglamento</DocAmend>
<Article>9 straipsnio 1 dalis</Article>
	

	Komisijos siūlomas tekstas
	Pakeitimas

	1.	Nė vėliau kaip iki [Leidinių biurui: įrašyti datą – 2 metai po šio reglamento projekto priėmimo] Komisija įvertina, ar reikia iš dalies keisti šio reglamento produkto apibrėžtąją sritį, ir gali pateikti pasiūlymą dėl teisėkūros procedūra priimamo akto, kuriuo iš dalies keičiamas šis reglamentas. Šis vertinimas atliekamas periodiškai kas dvejus metus po pirmosios peržiūros.
	1.	Nė vėliau kaip iki [vieneri metai nuo šio reglamento įsigaliojimo dienos] Komisija įvertina, ar reikia iš dalies keisti šio reglamento produkto apibrėžtąją sritį, ir gali pateikti pasiūlymą dėl teisėkūros procedūra priimamo akto, kuriuo iš dalies keičiamas šis reglamentas. Šis vertinimas atliekamas kasmet.


Or. <Original>{EN}en</Original>
</Amend>
<Amend>Pakeitimas		<NumAm>18</NumAm>
<DocAmend>Pasiūlymas dėl reglamento</DocAmend>
<Article>9 straipsnio 1 a dalis (nauja)</Article>
	

	Komisijos siūlomas tekstas
	Pakeitimas

	
	1a.	Komisija Europos Parlamentui ir Tarybai pateikia metinę ataskaitą dėl šio reglamento įgyvendinimo. Ataskaita skelbiama viešai.


Or. <Original>{EN}en</Original>
</Amend>
<Amend>Pakeitimas		<NumAm>19</NumAm>
<DocAmend>Pasiūlymas dėl reglamento</DocAmend>
<Article>9 straipsnio 2 dalis</Article>
	

	Komisijos siūlomas tekstas
	Pakeitimas

	2.	Iki 2031 m. liepos 1 d. ir vėliau kas penkerius metus Komisija įvertina šio reglamento veiksmingumą. Atliekant tokį vertinimą atsižvelgiama į tai, ar išlikusios aplinkybės, kuriomis grindžiamas šio reglamento priėmimas, ir į Sąjungos plieno gamybos pramonės padėtį. Remdamasi tuo vertinimu Komisija gali pateikti pasiūlymą dėl teisėkūros procedūra priimamo akto, kuriuo iš dalies keičiamas arba panaikinamas šis reglamentas.
	2.	Iki ... [dveji meti nuo šio reglamento įsigaliojimo dienos], o vėliau kas dvejus metus, Komisija įvertina šio reglamento veiksmingumą. Atliekant tokį vertinimą atsižvelgiama į tai, ar išlikusios aplinkybės, kuriomis grindžiamas šio reglamento priėmimas, ir į Sąjungos plieno gamybos pramonės padėtį, įskaitant kainų lygį ir pajėgumų panaudojimą, taip pat vertės grandinės galutinių grandžių padėtį. Remdamasi tuo vertinimu Komisija gali pateikti pasiūlymą dėl teisėkūros procedūra priimamo akto, kuriuo iš dalies keičiamas arba panaikinamas šis reglamentas.


Or. <Original>{EN}en</Original>
</Amend>
[bookmark: _Toc163033371][bookmark: _Toc203408167]</RepeatBlock-Amend>



[bookmark: _Toc192752965][bookmark: _Toc215656209]AIŠKINAMOJI DALIS
ES reikia stipraus, konkurencingo ir nuo iškastinio kuro nepriklausomo plieno sektoriaus, nes šis sektorius yra gyvybiškai svarbus ES konkurencingumui, ekonominiam saugumui ir strateginiam savarankiškumui. Plieno sektorius taip pat yra reikalingas siekiant ES priklausomybės nuo iškastinio kuro mažinimo tikslų, nes jis atlieka ypatingą vaidmenį ne tik mažinant anglies pėdsaką, bet jo indėlis yra svarbus ir žaliųjų technologijų sektoriuje. Be to, plienas yra labai svarbus stiprinant Europos gynybos pramoninę bazę. 
ES plieno pramonė yra trečia pagal dydį pasaulyje, plieno gamyba vykdoma daugiau kaip 20 valstybių narių, taigi ES plieno gamintojai yra tiesiogiai įdarbinę 300 000 darbuotojų ir netiesiogiai sukuria 2,5 mln. darbo vietų. Ši pramonė atlieka svarbų vaidmenį daugelio regionų ekonomikoje.
Tačiau su prekyba susijusių problemų, su kuriomis susiduria ES plieno sektorius, tik daugėja. Manoma, kad iškraipomajį poveikį turintys pasauliniai pertekliniai pajėgumai, dėl kurių susidaro pigus plieno perteklius ir didelis importo ES rinkoje spaudimas (situaciją dar apsunkina tai, kad keli ES prekybos partneriai plienui netaiko apsaugos priemonių) ateinančiais metais toliau didės. Pastaraisiais dešimtmečiais ES plieno gamyba labai sumažėjo, todėl gamyklos buvo uždarytos, o atotrūkis tarp gamybos ir pajėgumų lygio padidėjo. Europos plieno sektorius negali išlikti konkurencingas, jei mažėjantis pelno lygis nesudaro sąlygų būtinoms investicijoms į priklausomybės nuo iškastinio kuro mažinimą. 

2018 m. liepos mėn. nustatytos laikinosios apsaugos priemonės jau buvo pratęstos ir nustos galioti 2026 m. birželio mėn., todėl labai svarbu sukurti patikimą ir taisyklėmis grindžiamą mechanizmą, kad sektorius galėtų atsigauti, kartu siekiant tvirtesnio pagrindo didesnei laisvajai prekybai. Pasaulinė plieno sektoriaus padėtis apskritai ir konkrečiai Europos plieno sektoriaus padėtis aiškiai rodo, kad būtina imtis griežtų, veiksmingų ir tikslingų priemonių. Atsižvelgdama į tai, pranešėja palankiai vertina pasiūlymo dėl teisėkūros procedūra priimamo akto projektą, apie jį buvo paskelbta 2025 m. kovo mėn. Plieno ir metalų veiksmų plane. Pranešėja taip pat visiškai pritaria Pirmininkės U. von der Leyen 2025 m. rugsėjo mėn. pranešime apie Sąjungos padėtį pateiktam vertinimui dėl strateginės būtinybės apsaugoti ES pramonę nuo nesąžiningos prekybos praktikos ir išsaugoti vienodas sąlygas visame pasaulyje. 
Kalbant apie pasiūlymo esmę, pranešėja palankiai jį vertina, nes, atsižvelgiantį esamą apsaugos priemonę, tai yra žingsnis teisinga linkme. Bendroji rinka ir toliau turėtų būti atvira taisyklėmis grindžiamai prekybai, todėl pranešėja tvirtai pritaria tam, kad nulinio tarifo kvotos ir toliau sudaro sąlygas taikyti rinka grindžiamą požiūrį, o perteklinių pajėgumų ir dėl to nukreipiamų prekybos srautų problema spręstina muitais, taikomais viršijus kvotas. Pranešėja mano, kad apskaičiuojant nulinio tarifo kvotą tinkama atskaitos metais laikyti 2013 m. (laikotarpis prieš tai, kai pertekliniai pajėgumai smarkiai paveikė Europą), tai yra subalansuotas ir PPO reikalavimus atitinkantis lyginamasis kriterijus. Tam, kad sistema būtų lanksti, reikėtų leisti perkelti nepanaudotas ketvirčio kvotas. Pranešėja pabrėžia reikalavimo dėl plieno išlydymo ir išpilstymo šalies svarbą, nes jį taikant bus pagerintas produktų atsekamumas, bus galima nustatyti tikrąją plieno gamybos išteklių kilmę ir sumažinti priemonės apėjimo, pasinaudojant perkrovimu arba minimaliu perdirbimu, riziką. 
Siūlomą plieno pramonės priemonę reikia reguliariai vertinti ir sudaryti sąlygas ją koreguoti, siekiant užtikrinti, kad ja būtų veiksmingai prisidedama prie gamybos didinimo labai konkurencingose įmonėse ir kad ji derėtų su pastangomis atitverti eksporto rinkas ir bendradarbiavimu kovojant su pasaulinių perteklinių pajėgumų problema kartu su panašiai mąstančiais prekybos partneriais. Tai negali būti priemonė nekonkurencingai pramonei išlaikyti problemą perkeliant toliau vertės grandinėje. Konkurencinga plieno gamyba taip pat užtikrina, kad ES nekurtų nesveikos priklausomybės, ir tai svarbu. Pranešėja palankiai vertina reguliarius taikymo vertinimus ir mano, kad jie galėtų būti atliekami dažniau. Atsižvelgiant į šios rūšies prekybos priemones, teikti metines ataskaitas yra tinkama ir jos leidžia teisėkūros institucijoms suprasti, kaip kinta įvairių priemonės aspektų įgyvendinimas. 

Šiuo metu, kai daugiašalė prekybos sistema patiria nuolatinį spaudimą, pranešėja ypač palankiai vertina tai, kad siūlomas reglamentas parengtas taip, kad ir toliau užtikrinama atitiktis įsipareigojimams PPO. Pranešėja atidžiai stebės derybas, kurios turi būti vedamos su atitinkamais prekybos partneriais, visų pirma su tais, su kuriais Sąjunga yra sudariusi arba šiuo metu sudaro laisvosios prekybos susitarimus, kad būtų užtikrintas teisinis aiškumas, nuspėjamumas ir nuolatinis ES prekybos apsaugos struktūros vientisumas.
Pranešėja taip pat mano, kad reikėtų tinkamai atsižvelgti į ypatingą ES šalies kandidatės Ukrainos padėtį. Todėl,  atsižvelgiant į Sąjungos įsipareigojimą remti Ukrainos ekonomiką tebesitęsiančio agresijos karo metu ir laikantis politinio susitarimo dėl Reglamento (ES) 2025/1153 (COD), turėtų būti patvirtinta, kad 1 straipsnis netaikomas. Be to, reglamentu turėtų būti pašalintos visos galimos spragos, dėl kurių galėtų būti leidžiama tiesiogiai ar netiesiogiai importuoti Rusijos kilmės prekes, toliau finansuojant tęstinę Rusijos priešišką veiklą ir kenkiant Europos taikai ir stabilumui.

Pranešėja mano, kad, atsižvelgiant į iššūkių, su kuriais susiduria plieno sektorius, mastą ir būtinybę skubiai užtikrinti teisinį ir ekonominį tikrumą, demokratinis procesas turėtų būti, sudarant sąlygas teisėkūros institucijoms atlikti savo darbą, nedelsiant paspartintas, kad reglamentas laiku įsigaliotų.


[bookmark: _Toc215656210]PRIEDAS. SUBJEKTAI ARBA ASMENYS,
IŠ KURIŲ PRANEŠĖJA GAVO INFORMACIJOS
Pagal Darbo tvarkos taisyklių I priedo 8 straipsnį pranešėja pareiškia, kad, rengdama šį pranešimo projektą, iki jo priėmimo komitete gavo informacijos iš šių subjektų ar asmenų:

	Subjektas ir (arba) asmuo

	Thyssenkrupp

	Eurofer

	Jernkontoret


	European Steel Processors Association

	Metal Packaging Europe External Affairs ASBL


	Orgalim – Europe's Technology Industries

	Kommerskollegium - National Board of Trade Sweden


	Permanent representation of Sweden to the EU


	Permanent representation of Finland to the EU


	Mission of Switzerland to the EU




Šį sąrašą parengė ir visą atsakomybę už jį prisiima pranešėja.

Jeigu sąraše esančių fizinių asmenų tapatybę galima nustatyti pagal jų vardą ir pavardę, jų pareigas arba pagal abu požymius, pranešėja pareiškia, kad ji atitinkamiems fiziniams asmenims pateikė Europos Parlamento pranešimą dėl duomenų apsaugos Nr. 484 (https://www.europarl.europa.eu/data-protect/index.do), kuriame išdėstytos jų asmens duomenų tvarkymui taikomos sąlygos ir su tuo tvarkymu susijusios teisės.

